La Casa de la Marquesa acollirà la XVI edició del Festival de Guitarra de Gandia 'Panxa Verda'
22 juny 2023

## La Casa de la Marquesa acollirà la XVI edició del Festival de Guitarra de Gandia 'Panxa Verda'22 juny 2023Última actualització: 22 juny 2023

![](../gestion/img/949bcccb47f639644c23fe13aba5fd9c3320c85076ae9a22f9c19274372be072.jpg)  
  

La regidora delegada de Cultura, **Balbina Sendra**, acompanyada de l'edil de Patrimoni, **Alícia Izquierdo**, i del director i director artístic del Festival de Guitarra Salvador García 'Panxa Verda', D**avid López** i **Rubén Parejo**, ha presentat la XVI edició d'aquest certamen, que tindrà lloc del 26 de juny al 4 de juliol al Saló d'Actes de la Casa de la Marquesa de Gandia.  
  
"_Amb l'inici de l'estiu l'activitat musical de la ciutat s'incrementa i ara comença un tipus de programació que és intensa i extensa. El primer dels festivals és aquest que presentem i que des del departament de cultura continuarem potenciant. Aquestes iniciatives són un pilar fonamental per a la nostra política cultural i a més venen carregades de molta qualitat_" ha expressat Sendra.  
  
En total, es tracta de set jornades de música, festa i diversió (incloent dins d'aquestes, el concurs internacional de guitarra) que s'iniciaran a partir de les 20?h. S'hi podrà gaudir d'estils diferents relacionats amb el món de l'acústica: des d'elèctrica fins a clàssica.  
  
"_Des del departament d'Arqueologia i Patrimoni fem una xicoteta col·laboració. Tot va nàixer d'una proposta de fer un dels concerts al Museu Arqueològic i en aquest cas el VIII Concurs de Guitarra de Gandia serà el que se celebre al MAGa. Vindrà Laura Rausell i ho farà al pati del museu_", ha remarcat Izquierdo.  
  
"É_s molt gratificant saber que el festival segueix any rere any evolucionant i que, a més, se li afegeixen noves propostes com el concurs de guitarra, que arriba a la seua octava edició, o els cursos que es faran pel matí als que hi acudeix gent amb molt de nivell_", ha afegit Parejo.  
  
La reserva d'entrades es pot realitzar cridant al telèfon 676858647 o enviant un missatge a festivalguitar.gandia@gmail.com. Per a més informació al respecte, es pot consultar el web [www.festivalguitarragandia.com](http://www.festivalguitarragandia.com/).  
  
Independent al festival, també s'ha organitzat un curs que es durà a terme durant els matins de les dates previstes per a les actuacions i que impartiran diferents experts del món de la guitarra. Qualsevol persona interessada, encara pot apuntar-se enviant un correu electrònic a la direcció comentada anteriorment. "Es farà el dia 3 de juliol al Museu Arqueològic de Gandia, hi haurà quatre categories (A, B, C i D) i serà gratuït. Tenim 33 o 34 inscripcions de gent de tot arreu, inclòs Japó o Corea, Itàlia i Portugal", ha conclòs López.  
  
[**Consulta ací tota la programació**](https://www.festivalguitarragandia.com/)

[Documentos adjuntos](../gestion/documentos/d58fcf4bce2a82e6fa6e31972bacc5cd210fedda6a6f40d59b9cff183a5924de.jpeg)

[Twittear](https://twitter.com/share)